اللهم لك الحمد انت نور السماوات والارض ومن فيهن اللهم لك الحمد انت نور السماوات والارض ومن فيهن ولك الحمد انت قيوم السماوات والارض ومن فيهن ولك الحمد. انت ملك السماوات والارض ومن فيهن
الشمس والبدر من انوار حكمته والبر والبحر فيض من عطاياه. والنمل تحت الصخور الصم سبحه. والنحل يهتف حمدا في والنحل يهتف حمدا في خلاياه. وكل ما حولنا فينا يذكرنا والعبد ينسى وربي ليس ينساه
اللهم اغفر للمسلمين والمسلمات والمؤمنين والمؤمنات الاحياء منهم والاموات الى يوم الدين. واهد غير المسلمين يا ارحم الراحمين كما هديت المسلمين. اللهم تب علينا لنتوب. اللهم تب علينا توبة ترضى بها عنا. اللهم تب علينا توبة نصوحا برحمتك يا ارحم الراحمين. وصلاة وسلاما على سيدنا
سيد الخلق اجمعين. سيدنا محمد عليه افضل الصلوات من رب العالمين الى يوم الدين. ثم اما بعد. اركب معنا اركب معنا دعوة للنجاة دعوة للامل الوحيد في النجاة. دعوة لسفينة التوبة يا جماعة. درس الليلة دعوة لسفينة التوبة. انا عايزك تتخيل معي سيدنا نوح اول مرة
نطقت فيها هذه الكلمة كلمة اركب معنا وهو بيصرخ فيها في ابنه وهو راكب السفينة وهي تجري بهم في موج كالجبال اكبر واضخم مخلوق على وجه الارض كلها هو الجبل. تخيل ان الموجة بقت قد الجبل. ليه؟ الله غضب. الملك غضبان. الملك غضب على معاصي بني ادم
الموج من كل ناحية وهي تجري بهم في موج كالجبال. ونادى نوح ابنه. زي ما كل داعية دلوقتي بينادي كل واحد على وجه الارض بيقول له تب زي ما كل داعية ندى كل واحد على وجه الارض من اول ما سيدنا ادم نزل على وجه الارض ودموعه على عينيه ودموعه على قلبه وقلبه بينزف وهو بيقول
ناس مودين نفسكم فين ؟ مودين نفسكم بعيد عن ربنا سبحانه وتعالى فين ؟ وهي تجري بهم في موج كالجبال. ونادى نوح ابنه وكان في معزل بيناديه وهو في اخر فرصة ممكن ينقز فيها مصيره. يا بني يا بني اركب معنا. انقز نفسك واركب. انقز نفسك
من سبب كل المصايب اللي ممكن تحصل للانسان في الدنيا. واركب في سفينة التوبة. الله! يا جماعة يا جماعة الزنوب دي هي زيها في كل مشكلة في حياتنا. الذنوب كل مصيبة في حياتنا والا سبب عزاب القبر ايه غير الزنوب
سبب الزقوم غير الزنوب. سبب اغلال والحميم والسلاسل في النار ايه غير الذنوب. سبب السحب على الوجه الى جهنم ايه غير الزنوب. سبب الخطاطيف والكلاليب بتاعة الصراط غير الذنوب. سبب كل حاجة بتحصل لنا في الدنيا والاخرة ايه غير الذنوب. وايه اللي حول ابليس من طاووس الملائكة في العبادة الى قواد لكل
تاجر وفاسق غير المعاصي والذنوب. وايه اللي خرج سيدنا ادم من جنة الملزات الى ارض المشقات غير الذنوب؟ وايه اللي رفع قوم لوط للسما وهبدهم في الارض وامطر عليهم السمح جرى غير الذنوب. وايه اللي خسف بالملياردير قارون الارض هو وقصوره غير الزنوب. وايه اللي خلانا عايشين في بلد فيها اطول نهر في العالم
وما نعرفش نشرب كوباية ماية نضيفة غير الزنوب. ايه يا جماعة غير الزنوب! اركب معنا. اركب معنا اركب معنا في سفينة التوبة. قال ساوي الى يعصمني من الماء ياه في اخر لحظة ممكن ينقز فيها مصيره مش عايز يفهم
هيهلك وبرضه مش راضي يفهم. المعاصي عمت قلبه وعمت عينيه. يعصمني من الماء انه ليس الماء. انه الله. يا جماعة انه الله وليس الماء. انه الله وليس اعصار كاترين. انه الله وليس تسونامي. انه الله وليس اسباب السرطان اللي عادت منتشرة بكل مجالاتها في المجتمع دلوقتي
انه الله وليس الفقر والبطالة والعنوسة. انه الله بيحذرنا من ان احنا نعصاه. عايزين نصحى نفهم امتى؟ هنفهم لما يتقفل علينا قبورنا والى جبل يعصمني من الماء. قال لا عاصم اليوم من امر الله الا من رحم. الكلمة دي الا من رحم. عايزك تجيبها وعايزك تجيبيها وتكتبها
وتعلقها في الاوضة قدام عينيك الا من رحم. ما حدش فينا له امل في الدنيا في اي حاجة غير برحمة الله. لو رحمة الله جوزتك هتلاقي في هتلاقي اي فتح في حياتك بعد كده فين ؟ الا من رحم وحال بينهما الموج فكان من المغرقين. متخيل المشهد! وسيدنا نوح بيصرخ في ابنه اركب معنا
المشهد وابنه بيبص له اخر مرة يشوف ابوه واخر مرة يشوف نداء ابوه. وتيجي موجة تحول بين الاب وبين ابنه. والابن بيطلع على الجبل عايز يفر من مقام الله يطلع والماية تعلى يطلع والماية تعلى يطلع وانتقام الله يعلى والماية هتجيبه هتجيبه لانها جندي مأمور انها تهلكه. والماية بتعلى
وييجي في لحظة يكتشف ان هو ضيع مصيره ويبدأ يصرخ بابوه بس بعد ايه وحال بينهما الموج. تطلع الموجة سيدنا نوح بيبص لابنه تنزل الموجة ما عدش شايف ابنه وخلاص خدت ابنه واهلكته. ياه وقيل يا ارض ابلعي ماءك. ويا سماء اقلعي. ايه يا جماعة ده! ده انتم تحسوا! ده ده
الحقيقة ملك بيأمر جنود. ده الارض والسما طلعوا جنود لله واحنا مش عارفين. والموت جند لله. والمية جند لله. والسحاب جند لله. هتهرب منه فين؟ ما لناش ما فيش غير السفينة. سفينة التوبة. سفينة التوبة لسة موجودة يا جماعة
لسة ما اقلعتش اركب معنا. اركب معنا مش نداء بناديكم به النهاردة. اركب معنا دي صرخة مسروخة في قلب كل واحد فيكم. اركب معنا. والله العظيم ما في اي حاجة برة السفينة غير اللي خده ابن نوح. ما فيش برة السفينة غير الهلاك. ما فيش ملاز. ما فيش مفر ما فيش مهرب. ما لناش غير ان احنا نركب في سفينة
التوبة ياه نفسي تعرف يعني ايه زنب نفسي تعرف يعني ايه نظرة حرام. يعني ايه كليب؟ يعني ايه اغنية حرام؟ يعني ايه كلمة حرام؟ يعني ايه؟ نفسي نعرف يا جماعة يعني ايه معصية؟ والله العظيم اللي بيسمع اغنية
اهو لو يشوف اللي اتكتب في صحيفته وهو بيسمعها يبكي دم. اللي طلع رحلة مختلطة وفرحان ان هو عاش حياته فيها. لو يشوف ان اتكتب في صاحبته وهو بيكلم دي
وهي بتكلم ده يبكوا دم. عايزين نعرف يعني ايه زنوب. لو تشوف لما بتعصي ربنا الفتوحات اللي اتمنت عنك. والابواب اللي اتسدت والعزاب اللي حد في القبر لو تشوف وانت بتعصي ربنا اللي اترفع لربنا عنك في ساعتها. واللي اتكتب في صحيفتك تبكي دمه والله العظيم. عشان كده شف شف سيدنا نوح بيقول ايه
وقلت استغفروا ربكم انه كان غفارا يرسل السماء عليكم مدرارا. ويمددكم باموال وبنين ويجعل لكم جنات. انا بقول الاية دي ليه؟ عارف باقولها ليه؟ عشان تعرف ان الزنوب لما كانت موجودة كانت حاجبة ايه؟ كانت مانعة السما انها تمطر. مانعة الارض انها تنبت. مانعة الارحام انها تنجب. الذنوب. كل ذنب بتعمله
نقطة سودا في قلبك. ونقطة سودة في صحيفتك. كل ذنب بتعمله تشديد لضمة القبر عليك. وتثقيل لحملك يوم القيامة. وتثقيل لكافة السيئات على الميزان وتضليل اكتر واكتر اسناء العبور على الصراط. وحرمان من متعة من متع الجنة لو ما تبتش. ده كل زنب يا جماعة. يبقى احنا عايزين نعرف ان اكبر مصيبة في
هي الزنوب. عايزين نحس بحرقة الزنوب. درس النهاردة هدفه ان انت وانت وانا نحس بحقنة الذنوب. قلوبنا تبكي دم على كل ذنب عملناه في حق الله سبحانه وتعالى. كان جنبنا جنبنا سوبر ماركت كده وما كانش شغال اوي يعني. فجأة وانا ماشي كده فوجئت ان صاحبه قلبه اتيليه
بيبيع فساتين سواريه فقلت سبحانك يا رب! ده فستان واحد من دول والله العظيم ممكن يوبقوا في نار جهنم سبعين خريف. بنت واحدة تلبس فستان من ده هتروح فرح خمسمية شاب
كل شاب هيبص لها كم بصة يعني خمسميت بصة مسلا على الاقل يبقى كم معصية في ميزانه قبل ما يكون في ميزانها. يا جماعة تروح تسأله انت ليه عملت كده؟ يقول لك وانا اعمل ايه؟ ايجار الشقة والفواتير والنور
طب وانت يا بنتي ليه لبست ده اعمل ايه؟ انا نفسي اتجوز زي صاحباتي. طب وانت يا راجل يا محترم ازاي سبت بنتك تخرج بالليل بالمنزر ده؟ اعمل ايه؟ البت بقى عندها
تمانية وعشرين سنة ولسه ما اتجوزتش. وانا ممكن اموت في اي لحزة. وانت يا بتاع القهوة. وانت يا اللي بتتبع هدوم حريمي للبنات السنة وبنات جامعة يمشوا شبه عرايا في الشوارع. وانت يا بتاع
كفر الحريمي وانت يا اللي بتأكل ولادك وبتاكل ربا بنوك طول حياتك. يا جماعة يا جماعة احنا استهانا بالله للدرجة دي. استخفينا بالمعصية للدرجة دي. انا عايز وعايزك تعرفم اللحزة اللي بتعصي فيها ربنا انت بتستخف بايه
انت لحظة ما بتعصي ربنا بتستخف بنزر ربنا من فوق سبع سماوات لك. وبتستخف ساعة العرض على الله. وبتستخف بالف اية عن الجنة والنار وترهبك وبتستخف بالاف الاحاديس عن عزاب القبر ويوم القيامة من رسول الله صلى الله عليه وسلم. وبتستخف بالملايكة الحافظة اللي قاعدة تكتب عليك كل عمل. وبتستخف
احتياجك الى الله. ما انت لو حسيت انك محتاجه عمرك ما هتعصيه ابدا. كل ده في اللحزة اللي بتعصي ربنا انت كانك بتقول لربنا. عايزين نتوب. عايزين نتوب اتوب من ايه ؟ واحد ممكن يقول انا اتوب من ايه ؟ انت عارف انت لو زعلت ابوك زعلته اوي وعملت كزا موقف ورا بعض ووحشين في حق ابوك فقام جه واحد قال لك صالح ابوك
قلت اصالحه ليه؟ هو انا عملت ايه؟ اهي كلمة اصالحه ليه اشد عند ابوك من كل اللي انت عملته يا جماعة يا جماعة كلمة اتوب من ايه اشد عند ربنا من كل الزنوب اللي انت عملتها. اتوب من ايه ؟ ده انت المفروض تقول اتوب من ايه ولا من ايه ؟ تب علي يا رب
عايزين نتكلم النهاردة عن حرقة الذنوب. عايزين قلوبنا تلتهب موت من الندم على كل زنب عملناه. شف شف معي وشوفي معي حرقة امرأة. حرقة زنب عملته امرأة قد ايه حرقة الزنب اسرت
في قلبها ركزي معي في الحديس الخطير ده هو مرأة وقعت في الزنا وقعت في الزنا اه بس لما تابت توبتها لو اتوزعت على جمهورية مصر العربية والوطن العربي تفرض وتكفي. راحت لرسول الله تقول له ايه؟ تقول له طهرني يا رسول الله. طهرني. حاسة ان هي حاسة ان هي مش نضيفة. حاسة
ان انا مش مخنوقة مش قادرة استحمل. طهرني يا رسول الله. الرسول يقول لها لعل يعني لما يتأكد منها. طب انت شوفي يمكن حامل. تطلع حامل تروح ترجع له بعد تسع شهور طهرني يا رسول الله. تسع شهور ونار الزنب ما بردتش في قلبها. طهرني مش قادرة
مش قادر عايز اطهر من الزنوب اللي علي. طيب روحي افطنيه وتعالي. تروح سنتين يا جماعة. سنتين ترجع له بعد سنتين يعني فات تلات سنين. طهرني يا رسول الله. تلات سنين ونار الزنب لسه في قلبها
الزنب اللي عملتيه امبارح لسة فاكراه ايه الزنب اللي انت عملته الاسبوع اللي فات؟ لسه مقصر في قلبك؟ دي تلات سنين ولسه ناقص زنب في قلبها. وابنها على ايديها ضناها. طب حرقة الذنب اخطر من احساس
عندها طب ده انت هتترجمي! ده انت هتتألمي حرقة الذنب اشد. من حرقة يا جماعة يا جماعة احنا عايزين نحس انا عايز واحدة متبرجة كده تقف بين ايدين ربنا في التلت الاخير
قل طهرني يا رب. ما عدتش قادر استحمل المعاصي. عايز واحد عمل كبيرة من الكبائر يقف بين ايديه. يقول له طهرني يا رب. ما عدتش قادر استحمل المعاصي اللي انا فيها
عايزين نقف بين ايديه ونقول له طهرنا يا رب. ياه كنت قريت قصة في يعني جورنال يعني واحدة باعتة مشكلة. فبعتة مشكلة المرأة دي عملت المرة دي متجوزة وقعت في جريمة الزنا
وقعت في جريمة الزنا. باعتة بتقول للي باعتة له بتقول له ايه؟ بتقول له مازا افعل في البقعة المتسخة على الثوب الابيض ياه شوفوا يا جماعة التبلد ممكن يوصل عندنا لدرجة ايه؟ ده احنا المفروض قلوبنا تغلي لما نزنب زنا من واحدة محصنة
متزوجة بقعة متسخة على الثوب الابيض شوفوا الصحابة لما كانوا بيقعوا في زنب كانوا بيحسوا بحرقة الزنب قد ايه. انا عايز اكلمك عن واحد حس بحرقة زنب واحد عمله. يا اللي عملت مليون زنب
يا اللي عملت مليون زنب وزنب وانا اولهم. عايز اكلمك عن توبة كعب ابن مالك. كعب ابن مالك عمل ايه؟ كعب ابن مالك تخلف عن غزوة واحدة بس. تخلف عن رسول الله
مرة واحدة اذنب ذنب واحد اهو يا جماعة. اللي حصل ايه في طوب الكعبة دي؟ عشان نعرف الذنب خطورته قد ايه؟ وعقوبته قد ايه؟ وازاي لازم نحس بحرقة الذنب عليه الصلاة والسلام فجأة اعلن ان في غزوة. كله يخرج. غزوة! ده في معاد الثمار. الثمار بتاعة المدينة على الشجر طلعت. المفروض تتقطف عشان حصاد السما. ثم آآ
الفين وخمسميت كيلو متر في عز النار. هيتمشوا في عز النار ازاي! ورايحين نحارب الروم. وكعبة عند زوجة حسناء شابة صغيرة وبيت وفيه ظل والحر الرهيب ده احنا في موسم الحر يا رسول الله. بدأ كعب بن مالك الصحابة يجهزوا ويخرجوا. هو كل يوم ييجي! طب بكرة. طب بكرة. ييجي يتجهز
طب والحر؟ طب والالفين وخمسمية كيلو؟ طب والروم؟ طب ومراتي اللي هاسيبها؟ طب والدنيا؟ طب والسمار اللي هاتقع من غير ما حد يحصدها؟ طب بكرة طب بكرة طب بكرة لغاية ما ضاعت عليه. لغاية ما قضي الامر الرسول راح والجيش راح وغنموا صفقة الجهاد في سبيل الله ورجعم. كعب بن مالك راح
النبي عليه الصلاة والسلام كل المنافقين راحوا للنبي اللي تخلفوا قالوا له يا رسول الله احنا كنا معزورين واحنا واحنا كعب بن مالك لما دخل هكدب على رسول الله ما قدرتش اكدب عليه ازاي؟ ما اقدرش اكدب عليه. يا رسول الله والله ما كنت ايسر ولا اقوى مني يومئذ
الرسول قال اما هذا فقد صدق. قم حتى يقضي الله فيك كعب ابن مالك وهو ما هوش عارف زنب واحد عمله هيحصل له ايه بعد كده ؟ اسمع معي عيشي معي اول صدمة الرسول عليه الصلاة والسلام يأمر
المدينة كله انه يقاطع كعب هو والاتنين اللي تخلفوا معه وصدقوا رسول الله. مقاطعة عامة. متخيل! انك انت تمشي في الشارع ما حدش راضي يكلمك. تلقي طب ما حدش راضي يسلم عليك. مجتمع كامل عزلك عنه. الصدمة التانية الاتنين اللي كانوا معه بدل ما يسبتوه ويواسوه. الاتنين اعتزروا في بيتهم انهاروا. قاعدين يبكوا
ليل نهار لدرجة ان واحد منهم كان هيتشل. مراته راحت للنبي بتقول له يا رسول الله خلاص ما حدش قادر يتحرك. من كتر البكاء. الصدمة التالتة ملك غسان كان بينه وبين النبي حرب رهيبة. بعت لكعب ابن مالك قال له الحق بنا نواسك. ياه! انا هنت عليك للدرجة دي يا رب
انا هونت عليك لدرجة انك تطابق الكفار يطمعوا فيها يا رب. قام حرق الرسالة اللي بعتها له ملك غسان. الصدمة الرابعة يروح للرسول عليه الصلاة والسلام يصلي معه في المسجد النبوي
ويسلم على الرسول عايز الرسول يسلم عليه. الرسول ما يردش عليه السلام. الرسول ما يردش عليك السلام! تخيل! ده الواحد يموت فيها والله العظيم! تخيلي لو رحت يوم القيامة القوت عليه السلام ما ردش عليك. تخيل لو بسبب معصيك ما ردش عليك. الصدمة الخامسة يبعت له الرسول عليه الصلاة والسلام. ايه الفرج جه؟ لأ مرات
تسيبك وتمشي. حتى مراته تهجره. حتى البيت بتاعه يعيش لوحده. الصمة السادسة. يروح لابو قتادة. احب الصحابة الى قلبه. يخبط ما بيردش ينطوا السور يقول له يا ابا قتادة اتعلم اني مؤمن اتعلم اني احب الله ورسوله؟ ما يردش عليه. يكلمه ما يردش عليه. يخرج كعبه وعيونه فايضة من
دموع خمسين يوم خمسين يوم لغاية اخر يوم قعد على سطح البيت بتاعه صلى الفجر لوحده. خلاص مخنوق ميت مش قادر وقاعد مهموم حتى اذا ضاقت عليهم الارض بما رحبت وضاقت عليهم انفسهم. يعني العاصي بيوصل لمرحلة انه ينزل. النادي مخنوق يروح مصيف مخنوق. ينزل مع الناس مخنوق. ينزل شغله مخنوق
طب اقعد مع نفسي يقعد مع نفسه مخنوق. وضاقت عليهم انفسهم وظنوا ان لا ملجأ من الله الا اليه. قاعد على سطح البيت تب علي يا رب انقذني من اللي انا فيه يا رب خلصني من حرقة الذنب يا رب. مخنوق الناس سابته الناس سابته ومراته سابته. ولما جل ذنبي وضاع
مذاهبي جعلت الرجا مني لعفوك سلما. تعاظمني ذنبي. فلما قرنته بعفوك ربي. كان عفوك اعظم وفجأة في الحالة الرهيبة اللي كعب فيها يسمع صوت يشق الفضا. يا كعب ابن مالك ابشر يقول
خررت ساجدا. علمت ان الفرج قد جاء من الله. اخيرا يا رب. اخيرا تبت علي يا رب. الرسول اخبر الصحابة بعد الفجر ان ربنا تاب على التلاتة منهم اول ما الصحابة عرفوا صحابي جري طلع على جبل ونادى يا كعب بن مالك ابشر. وصحابي تاني مسك حصان وجري لغاية البيت يبشره
على الاتنين التانيين يبشروهم. كعب بن مالك جري من البيت جري بيجري على رسول الله بيتلهف ان يشوفه بعد خمسين يوم خصام. وهو بيجري افواج الصحابة قاعدين ويباركوه فرحانين به يدخل المسجد يقوم طلحة ابن عبيد الله يجري عليه يحضنه ويبارك له. يجري على رسول الله. صلى الله عليه وسلم. الرسول لاول
مرة يا جماعة من خمسين يوم يضحك في وش كعب. ويقول له ابشر بخير يوم مر عليك منذ ولدتك امك. والقرآن ينزل يكرمه والصحابة كلهم فرحانين به والدنيا كلها فرحانة به
ياه انا عايز اقول لك انت وانت الوقتي كعب تخلف مرة امتى تخلفت كم مرة؟ انت تخلفت كم مرة شوفوا مرة واحدة حصل بسببها فيه ايه ؟ انتم متوقعين ممكن يحصل فينا ايه بسبب زنوبنا يا جماعة! يا جماعة الزنب ده الذنب ده يا اما نار تحرق قلبك من
في الدنيا يا نار تحرق جسمك في الاخرة. كل ذنب لازم يبقى شوكة في قلبك. تخيل شوكة في جسمك. تقول لك قد ايه. طب شوكة في قلبك. خلصني منها يا رب
عارفين السمكة لما يترمى عليها شبكة تصطادها لو ما لقتش منفز تخرج شوية وهتتشوي وتتاكل. اهو العاصي لو ما لقاش منفز توبة وتاب شوية وهيتشوف نار جهنم. يروح له يوم القيامة للنبي. يا رسول الله يجري عليه. الرسول يقول له سحقا سحقا. انا يتقال لي
كده من النبي عليه الصلاة والسلام سحقا سحقا. يا حبيب قلبي يا اختي في الله يا والدي يا امي يا جماعة. يا جماعة اي حاجة هتخلي النبي يقول لكم يوم القيامة سحقا سحقا
قولوا لها انتم من دلوقتي سحقا سحقا. يا جماعة من الوقتي من الوقت توبوا. من الوقت اركبوا معنا. اركب كلنا نركب سفينة التوبة عايزين نعرف يعني ايه زنب؟ طب انا عايز اقول لك حاجة تانية. يوم ما هتقابل النبي
ويوم ما هتقابل النبي على الصراط. هيقول لك ابشري بخير يوم مر عليكم منذ ولدتك امك. والصحابيات هيقوموا يحضنوك. وانت الصحابة هيقوموا يحضنوك فرحانين بك. ولا ايه يا جماعة ولا هيقاطعوك وما حدش هيبص لك هيحصل ايه؟ تخيلي كده وانت مطيعة لله تقابلي الرسول على الصراط يا رسول الله يا رسول الله انا يا رسول الله كنت جميلة والله
كله بيبص لي. بس عشان رضا الله سبحانه وتعالى لبست نقاب والله ما رضيت اكشف اي شيء من جسمي يا رسول الله. وانا يا رسول الله وانا يا رسول الله
كنت جميلة زيها والله. بس عشان ربنا لبست خمار. والله حتى غطيت ايدي بجوانتي يا رسول الله. وانا يا رسول الله. وانا والله ما كنت بضيع قيام الليل. وانا يا رسول الله
انت شاب كنت بكلم بنات كتير بس عشان رضا ربنا تبت الى الله وسبت المعاصي وحفزت قرآن وحضرت دروس في الجامع وسمعت شرايط دينية وصاحبت الصالحة وانا يا رسول الله وانا يا رسول الله والنبي فرحان بنا. ياه يا جماعة كعب ابن مالك سبب مشكلته كلها انه سوف انه قال بكرة. بكرة بكرة
ما فيش بكرة الزنب عامل زي شجرة. هتقول هاقطعها السنة الجاية هتنمو اكتر وجزورها تنبت في الارض اكتر. ويبقى اصعب الناس انك انت تشيلها. يا جماعة الزنب لازم تشيله فورا. اول ما تكتشفه تشيله فورا. الزنوب صعبة. لازم نشيل الزنب من حياتنا. شوفوا كعب بن مالك بيقول ايه
بكرة بكرة وما قدرش ياخد القرار. حصل له ايه بعد كده هي اول خطوة هي اول ساعة. اول ساعة هتخاف اول اسبوع بس في التوبة. اول اسبوع الشاب هيسيب البنات. اول اسبوع هتصلي فيه قيام ليل
اول اسبوع هتسيب فيه القنوات الفضائية اللي مش دي. اول اسبوع هتتعود فيه على الاكل الحلال. اول اسبوع هو اللي فيه مشكلة. وبعد كده بعد كده كل حاجة هتبقى لزة وسهلة والله يا جماعة. عايزين نحس بحرقة الزنب
عايزين نحس قد ايه الزنوب ممكن تسبب انا مش هقول لك بقى توبة كعب ولا توبة المرأة اللي وقعت في الزنا. انا هقول لك قد ايه اطهر خلق الله حسوا بذنوبهم. قد ايه اطهر خلق الله ذنوبهم حرق الانبياء اللي ما لهمش زنوب اصلا. شوفوا الرسول عليه الصلاة والسلام يخرج من الخلاء. يقول
غفرانك غفرانك غفرانك. الرسول خارج من الخلاء بيستغيس بالله انه يغفر له. كأنه بيقول يا رب خلصني من النار اللي جوة اصل فيه حاجتين ممكن يهلكه الانسان. الطعام والشراب لو اتحبسوا في جسمه والذنوب لو اتحبست في قلبه. فربنا خلصه من الاولى بيقول
يا رب خلصني من التانية. شف الرسول عليه الصلاة والسلام بيقول اللهم اغفر لي ما قدمت. وما اخرت وما اسررت وما اعلنت وما اسرفت وما انت اعلم به مني. ايه يا رسول الله! كل دي زنوب انت حاسس بها! وانت ما لكش زنوب اصلا! عامل زي ما اقول لك كده الجبل الفلاني الجبل آآ جبل على الارض. جبل ايه
فالارض مليانة جبال اه يبقى فيه جبال سلسلة البحر الاحمر وجبال نجد وجبال مش عارف الاردن وجبال ايه وجبال ايه نبدأ نصنف الجبال لما نحس ان هي حاجات بعيدة عن بعضها. النبي من كتر احساسه بزنوبه حسان كل نوع من انواع الزنوب جبل. ما قدمت ده جبل. وما اخرت جبل. وما اسررت جبل
وما اعلنت جبال ده ده احساس الرسول بذنوبه يا جماعة. امال احنا شف سيدنا ادم لما اذنب بربنا بيقول ايه؟ فتلقى ادم من ربه كلمات فتاب عليه. فتلقى تلقى دي تحسسك ان سيدنا ادم كان كله لفة وربنا بيتوب عليه تلقى
ما صدق ان التوبة تتنزل عليه. لازم نبقى ملهوفين ان ربنا يتوب علينا. لازم يبقى كل واحد فينا يا رب انت تبت علي النهاردة. غفرت لي النهاردة؟ طب انا اول بكرة تاني ، وتب اليك بكرة تاني ، يا رب انت تبت علي النهاردة. غفرت مية لهف يا جماعة. نبقى ملهوفين ان ربنا يتوب علينا ويطهرنا. ونقول
يا رب انا عايز اكلمك عن حرقة الصحابة والسلف على زنوبهم احد السلف دخلوا عليه وهو بيموت. فلقوه مرعوب. يعني سألوه هو مرعوب ليه؟ فقال اني لفي خطر لا يعلمه الا الله. اني انتظر رسولا من ربي يبشرني اما الى الجنة واما الى النار. اسمع وددت
لو انها تلجلج في حلقي الى يوم القيامة. يا ريت روحي تفضل في حلق ليوم الدين مرعوب من لحظة لقاء الله. مرعوب من ذنوبه. عشان كده المؤمن يرى ذنوبه كأنها جبل. المنافق يرى ذنوبه كأنها ذبابة
لو انا قاعد في اوضة زي دي كده وفي مليون زبابة في الاوضة ولا انا حاسس بحاجة. هش تهش انما الجبل الجبل ده كبير وسادد الدنيا. زنوبك تحس انها سادة الدنيا عليك. والجمل ده لو وقع عليك يعمل فيك ايه؟ طب لو جبل نار؟ طب لو
جبل فيه بركان حمم من النار حميم من النار وهيقع عليك. يبقى احساسك ايه؟ عشان كده المؤمن حاسس انه مرعوب على طول. مرعوب حاسس ان زنوبه بتطارده. وبيقول يا رب اغفر لي فانه لا يغفر الذنوب الا انت. انت حاسس بكده
الذنب حرقة الزنب في الدنيا وفي الاخرة كان احد الشباب بيقول بيقول انا عملت زنوب وبعد ما عملتها انا سقطت واتبهدلت وابتليت. بس اللي مقصر في مش كل ده اللي مقصر فيها ان انا كنت برفع له ايدي قبل الزنوب دي واقول له يا رب يستجيب لي
دلوقتي برفع ايدي واقول يا رب بحس ان هو مش معي. باحس ان زنوبي حجبت عني اجابة الدعاء. تخيلوا يا جماعة تخيلوا كان احد آآ يعني العلماء يعني كان عنده في الشغل كان مدرس يعني. فكان عنده في الشغل موزف فالموزف قعد يشتكي له من الفقر والهموم والمشاكل
الدروس الخصوصية وهموم وفقر فيعني لقى المدرس وهو ماشي معه شوية ورق من ورق الحكومة كده وقلم من اقلام الحكومة. قال له ايه ده؟ قال له باخدها للعيال هعمل ايه؟ الفقر. قال له اهو ده سبب
الهم اللي عندك. ما اعتبرش بالكلام بتاعه. بعد كزا شهر بيقول لقيته بيراجع لي وفرحان بيقول لي فعلا انا اول ما بطلت الزنب ده ربنا فرج كربي. وربنا علي فبيقول سبحان الله! انا فكرت
ازا كان ده عشم شوية الحاجات البسيطة دي. ربنا ابتلاه الابتلاء ده. امال اللي بيسرقوا بقى الملايين. امال اللي بيعملوا امال اللي بيعملوا المعاصي ليل نهار يا جماعة! يا جماعة ممكن ممكن يكون الاكتئاب اللي عندك بسبب زنوبك
ممكن يكون الابتلاء اللي عندك بسبب زنوبك. عشان كده لازم نتوب. ان المرء ليحرم الرزق بالزنب يصيبه يبقى محروم تبقي محرومة ليه كل ما صحيفتك ترفع الى الله كل اسبوع يجدها مليانة زنوب ينزل لك رزق ازاي
ياه الذنب حرقة في قلب العصاة يوم القيامة. اسمع معي يوم ترى المؤمنين والمؤمنات يسعى نورهم. الله نور وبيسعد يتلألأ وبيتحرك ومال يوم ترى المؤمنين والمؤمنات يسعى نورهم بين ايديهم وبايمانهم بشراكم اليوم
ده لسة ما عدوش على الصراط. ده قبل ما يعدوا بيبشروا بالجنة. زي طالب قبل ما يدخل امتحان كده بيبشر بالنجاح. هيدخل وهو مطمن. بشراكم ليوم تجري من تحتها الانهار. ذلك الفوز العظيم. تخيلوا يا جماعة تخيلوا لانهم اشتغلوا لانهم تعبوا. والله العظيم لو عرفنا
ربنا عنده قد ايه للي بيعبدوه ما هنبطل عبادة للنهار والله العزيم لو عرفنا ربنا عنده قد ايه للتوابين واعد ايه للقوامين ما هنبطل قيام واعد ايه للصوامين ما هنبطل صيام واعد ايه
ما هنبطل استغفار وتوبة. يا جماعة توبوا. يوم يقول المنافقون والمنافقات للذين امنوا انظرونا نقتبس من نوركم. قيل ارجعوا وراء فالتمسوا نورا. ارجعوا ورا. ارجعوا في الدنيا. احنا اشتغلنا في الدنيا. وعملنا في الدنيا ليل نهار. انما انتم ضيعة الدنيا في الشهوات والملزات
ينادونهم الم نكن معكم؟ احنا مش كنا معكم احنا قدمنا قدامنا واحنا ضيعناها. طريق ربنا كان قدامنا واحنا اعرضنا عنه الم نكن معكم؟ قالوا بلى. ولكنكم فتنتم انفسكم. ياه! بعد ما قلت هتوب وهلبس نقاب رجعت نزلت اتفرجت
الفساتين تاني بتاعة الموديلات اللي ما فيش فيها حجاب. بعد ما شفرت القنوات الفضائية رجعت فتحتها تاني. بعد ما اعتزلت اماكن المعصية رجعت تاني لشلة السوء تاني بعد ما قلت هسيبها رجعت كلمتها تاني. ولكنكم فتنتم انفسكم وتربصتم. فلما رجعت قعدت تاني قعدة واحدة رجعتك شهر ورا
فبعد ما كنت داخل الالتزام منطلق منطلق منطلق. رجعت اتزبزبت تاني. ولكنكم فتنتم انفسكم. وتربصتم وغرتكم وصفتم ياه! بعد ما كنت واسق في الطريق ان هو ده الحق. بدأت تشك في الطريق. بدأت تشك ان هو ده الحق ولا مش هو ده الحق؟ وارتبطم
وغرتكم الاماني. طب بكرة طب رمضان الجاي اتوب؟ طب ما انا كده بقيت كويس. والله ما عدت هعمل معاصي تاني. والله وخلاص وهصلي وهحافز على الصلاة غرتكم الاماني حتى جاء امر الله. ريحت
زي الطالب ليلة الامتحان يريح شوية. يصحى يلاقي نفسه ساعة الامتحان. ريحت تصحى تلاقي نفسك يوم القيامة. حتى جاء امر الله وغركم بالله الغرور. يرجع اسوأ مما كان. مرحلة الانهيار اصل اللي هيقع من جبل مش هيستقر غير في السفح. هو
ودي عاقبة كل واحد قال انا همسكها من النص كل وقت يا جماعة الدين ما ينفعش فيه حاجة اسمها امسكها من النص. الدين ده لازم تعيش له. لازم توهم له حياتك. لازم حياتك كلها تبقى للدين. حتقول هامسكها من
قالوا رمضان اللي فات هنمسكها من النص هم عارفين الوقت وصلوا لايه. ما فيش حاجة. اقبل على الله بحياتك كلها وبعمرك كله. وغركم بالله الغرور. شايفين حرقة الذنب يوم القيامة
هم شايفين المؤمنين بيعدوا على الصراط والنور مالي الصراط وهم ما هماش عارفين يعدوا. ولا عارفين يعملوا اي حاجة والدنيا ضلمة. الذنب حرقة يا جماعة حرقة. والله العظيم كان لي واحد صاحبي صديقي يعني
الحمد لله ان ربنا هداه كان بيقول لي بيقول لي ان هو جه لما الزنوب شدت عليه اوي بقى وكان عايز يتوب. بيقول وصل لدرجة من حرقة الذنب جواه. ان هو بقى ماشي
ساعة خطبة الجمعة الخطب كلها المساجد كلها شغالة خطب وهو ماشي في الشارع رايح جاي قاعد ينهنه. قاعد يبكي بالدموع رايح جاي بيقول لي هموت عشان ادخل الجامع ومش قادر. هموت عشان ادخل بيت ربنا ومش قادر. حرقة الزنب يا جماعة. التائبين حسوا بنار
فعلا حرقت وكوت كل الشهوات اللي في قلوبهم. ياه! ما احنا عايزين نعرف يعني ايه ذنوب بقى! انت عارف الزنب ده عامل زي ايه؟ الزنب ده عامل زي انقاض انقاض انقاض تخيلوا واحد وقعت عليه عمارة وهو تحت الانقاض تحت العمارة
تخيلوا حالتها هيبقى شكلها ايه؟ وهو تحت الانقاض اللي تحت العمارة ديت. لو ما اغثش بسرعة الانقاض هتردم عليه وهتموته. اهي دي ذنوبك لو ما تبتش بسرعة. لو ما لحقتش ترجع لربنا بسرعة هيحصل لك ايه؟ الحق خلص نفسك. الذنوب دي يا جماعة عارفين عاملاها زي واحد حصل له حادثة على طول
السريع فاتصل بالاسعاف بسرعة تيجي تنقزه. الاسعاف جات لقت الطريق زحمة والعربيات صدقاه. ما عرفتش توصل له ذنوبك هي العربيات اللي زحمة طريق. اللي مانعة تنزل اجابة الدعاء عليك. ذنوبك هي اللي مانعة ان الدعاء ينزل اجابته عليك. يبقى ذنوبنا دي
اكبر مصيبة في حياتنا لازم نعرف ان زنوبنا دي اكبر مصيبة موجودة في حياتنا. انتم عارفين زنوبنا عاملة زي ايه بالزبط بالزبط عارفين طريق مليان الغام؟ الغام اي لغم ممكن ينفجر في اللي هيعدي فيه في اي لحزة. انت لما بتذنب كل زنب بتحط لغم في طريقك في الاخرة. اللغم ممكن ينفجر في الدنيا. في ابتلاء
ممكن ينفجر في القبر. ممكن ينفجر على الصراط. ممكن ينفجر يوم القيامة. ممكن ينفجر ساعة العرض على النار. ممكن ينفجر في اي لحظة. والله العظيم انت لسه قايلة لي الاسبوع اللي فات شافت رؤية ان فرعون بعث يوم القيامة
فبتقول فرعون لما بعس يوم القيامة يعني يعني بتقول يا شافته في الرؤية بعث يوم القيامة خارج من القبر. فربنا وراه العزاب بتاعه في النار فاول ما شاف العزاب بتاعه في النار صعق وبهت وقعد يصرخ وقعد يستصرخ وقعد يستغيث بالله. يقول له يا رب يا رب بعد كل
اللي انا دقت في القبر ده لسه كمان هدوق عذاب في النار! هو ذنوبي ما خلصهاش كل العذاب اللي في القبر لسه كمان عذاب في النار. ممكن تنفجر فيك في القبر ربنا يعافينا. وممكن تنفجر يوم القيامة. فاذا جاءت الطامة لأ الطامة الكبرى
ليه؟ اصل الانسان في الدنيا متهيأ له ان كل حاجة تامة. لو سوء الطامة لو شال مادتين طامة لو افتقر طامة لو مرض طامة لما يشوف يوم القيامة يعرف ان كل اللي فات ده كان ولا شيء. هي دي الطامة الكبرى. عشان كده الناس لحزة البعس على حسب زنوبها. الالغام بتنفجر من
البعض تلاقيها انواع. الطائع اه الملائكة بتتلقاه وتنور له طريقه. طب والعاصي؟ واحد يستيقظ على البعس. تخيلوا بقى شوفوا المناظر اللي بتطلع انت دلوقتي بتبص اهو بتبص قدامك. والناس طالعة من تحت الارض. كل واحد طالع بمنظر شكله على حسب معصيته. واحد طالع مفزوع مشعوف زي
ماسه جن يتخبطه الشيطان من المأس كأن مسه جن بالظبط دا اللي كان بياكل ربا. واحد تاني طالع الملايكة مستنياه يعرف المجرمون فيؤخذ بالنواصي والاقدام. بالسلاسل وبالاغلال وبالجلد من اولها. واحد تاني مش ملايكة. النار اللي مستنياه. وتحشر بقية
النار تبيت معهم حيث ماتوا. وتقيل معهم حيث قالوا وتصبح معهم حيث اصبحوا. وتمسي معهم حيث امسوا. من اول ويصحى حياته كلها نار والعياذ بالله. وواحد رابع ما يصحاش يجري مشعوف لا لا لا ما عدش له رجلين يجري عليها. ده عاد ماشي على وشه
يزحف وبيتداس تحت الرجلين على وشه على نار الارض ونار حر الشمس ونار جهنم والعياز بالله. يبقى يسحب يسحب الصحابي بيقول للرسول يا رسول الله ازاي يحشر على وجهه؟ قال ان الذي امشاه في الدنيا على رجليه قادر ان يمشيه في الاخرة على وجهه. شف شف الذنوب
شف قرية الزنوب لو احنا ما حسيناش بحرقتها في الدنيا هنحس بحرقتها في الاخرة. انا عايزك تبكي انا عايزك تبكي بعينيك داهي تبكي بعنيكي داهي على زنوبك قبل ما عينيك داهيه تتحرم من النزر لوجه الله بسبب زنوبك
انا عايزك تبكي بعينيك داهية على زنوبك. قبل ما تتحرم من بعينيك دهي من النظر لوجه الله. بسبب زنوبك عايزين نحس بحرقة الزنب يا جماعة. عايزين نحس يعني ايه زنب؟ ماسكين فيها ليه؟ ماسكين في الدنيا ليه؟ ايه اللي في الدنيا ماسكين فيه؟ افرأيت
ان متعناهم خد كل حاجة وخد كل حاجة وخدوا الجمال وخدوا الشباب وخدوا الفلوس وخدوا المركز استنى ان متعناهم ايه؟ سنين عاشوا سنين في ثم جاءهم ما كانوا يوعدون. جت على كل معصية عقوبتها. على كل على كل شهوة نكدها. على كل سيئة العقوبة بتاعتها من الله
ما اغنى عنهم ما كانوا يمتعون. هتكسب ايه ؟ هتكسب ايه لو عشت طول عمرك تعصي وجيت في الاخر لقيت صحيفتك قدامك هتتحاسب على حرف حرف في. هتكسبي ايه ؟ هنكسب ايه يا جماعة لو ما تبناش الى الله سبحانه وتعالى! يا ماسكين فيها ليه ؟ والله العزيم انا لي واحد صاحبي لي واحد
يعني انا عايز اقول لكم ان في ناس عاشت في الدنيا ما حدش يحس بها ولا حد بيرميها. عاشت وماتت وما حدش حس بها. بس شوفوا عند ربنا شكلها ايه. ولا همها الدنيا ولا بصت لها
ايه اللي حطتها في قلبها؟ مرة واحد صاحبي قال لي تعال اما نزور واحد مريض في الله يعني. فقلت له احواله ايه؟ قال لي بقى له خمس سنين نايم زي المشلول. بالزبط. ليه كده
قال لي ده كان عازف مشهور جدا. يعني واحد قال لي ده كان اشهر بيانت مشهور تاب الى الله. ربنا شرح صدره للايمان. الله اكبر. الله قادر. شرح صدره للايمان. وساب واعتزل كل المجتمع اللي كان فيه
ربنا ابتلاه بمرض ربنا يريد انه يطهره بقى طهرني بقى يا رب. ربنا يريد انه يطهره من كل اللي اضلهم من الشباب والفتيات. خمس سنين مريض بمرض في الاعصاب بيجي له نوبات الام شديدة جدا وقعيد. رحنا نزوره قلت اما اروح اصبره شوية واوعظه شوية
رحت انا اتزلزلت اتزلزلت من ايه السبات ده؟ ايه الايمان ده؟ ايه النور ده؟ قعد يكلمنا عن ربنا وعن رحمة ربنا وعن كرم ربنا لغاية ما انا كان كل حاجة يا رب يا رب ده مبتلى وحاسس بكل الحب ده لك. واحنا سلام ومش حاسين. صاحبنا ده ما كانش حد بيزوره يا جماعة. كان غلبان والله. كان غلبان ما حدش
وانا ماشي برة في الشارع لقيت واحد بيقول لي ده فلان مات. مات! رحت جنازته. كنا نتعدى على الصوابع. ما حدش حاسس به. خرج من الدنيا وما حدش حاسس به
ياه قابلت واحد بيقول يعني شيخ شاف رؤية لهذا الرجل. الشيخ شاف ان هو في الجنة ولقى هذا الرجل المريض له جناحين وطاير بهم وطالع فوق منطلق. في الجنة فوق. فبيقول له ايه ده! ايه اللي رفعك كده
قال له انما يوفى الصابرون اجرهم بغير حساب اخ تاني واحد تاني شاف له رؤية ان هو كأنه دخل الجنة دخل قصر كبير وفيه ساحة كبيرة. فلقى من بعيد واحد قاعد قاعد على كرسي زي العرش كده
وعلى راسه تاج قد الكرسي اللي هو قاعد عليه. ولابس لبس. اللبس قاعد يغير لونه. احمر اصفر اهو قاعد يغير يغير يغير الوانه بصورة مبهرة سفير علي يشوفه لقى هو صاحبنا المريض ده هو فبيقول له ايه ده! فقام صاحبنا قال له كن لا اله الا الله الله
يا جماعة شوفوا والله العزيم فيه ناس خرجت من الدنيا دي. ولا الدنيا دي عبرتها بالجزمة. ولا شالت هم الدنيا. ويوم ما ماتت السما حصل فيها اكتر من اللي بيحصل في الارض لما ملوك الارض بيموتوا. ده دول اللي خرجوا من الدنيا طاهرين. ده دول اللي طهروا قلوبهم قبل ما يلقوا الله. ده دول اللي ربنا طهرهم طهرهم
يا رب قولوا امين. طهرنا يا رب. طهرنا من ذنوبنا يا رب. طهر قلوبنا يا رب. الرسول كان بيقول اللهم انق قلبي من خطاياي نضف لي قلبي من زنوبي يا رب
نضف لنا قلوبنا يا رب ونضف لنا صحائفنا يا رب. اللهم امين يا رب. ماسكين فيها ليه؟ ماسكين الذنب ده حرقة والله اشد من اي حرقة في حق الله ده الواحد ساعات يعني ممكن تفكر كده الاسد الوحش الوحش
لو واحد جابه وروضه وفي مرة الاسد قام معور صاحبه ممكن من احساس الاسد الوحش البهيمة. ان هو اساء للي احسن اليه ممكن من احساسه ده يضرب عن الطعام لغاية ما يموت
انت بعد كل نعمه دي ما تحسش بحرقة لما تعصيه. يعني انا عايز اقول لك ايه بقى؟ وعايز اقول لك ايه؟ عايز اقول لك يا والدي ويا والدتي ويا اخي ويا اختي
عايز اقول لكم كلكم ايه. عايز اقول لك اركب معنا. ما تقوليش انا عارف انا عارف اللي انت هتقوله دلوقتي. واحد هيقول لي طب واصحابي والبيئة اللي انا فيها يا حبيب قلبي عمرك ما هتعرف تلتزم وانت جوة انت عارف انت ليه بتلتزم وترجع وتلتزم وترجع؟ زي واحد في بركة الطين. فيقوم يستحمى. بس هو
جوة بركة الطين في ايتوسخ داني. يستحمى يتوسخ تاني. لازم تخرج برة بركة الطين. تنضف تستحمى ما تتوسخش تاني. يعني اسيب اصحابي سيب البيئة اللي انت فيها اهرب منها. طب واصحابي ارجع لهم بعد ما تلتزم ادعوهم الى الله. واحد تاني هيقول طب البديل ايه؟ البديل عن الحياة اللي انا كنت عايشها ايه؟ البديل
البديل الجنة البديل جنات الفردوس الاعلى. البديل مقعد صدق عند مليك مقتدر يا جماعة يبقى انسان مجنون اللي يضيعه. واحد تالت هيقول طب شوية بس والتزم. واحدة هتقول طب اما اتجوز! ما احنا قلنا دلوقتي الذنب زي شجرة هتسيبه
هيقدر اكتر مش هتعرف تشيله. واحد هيقول طب ايه يعني اسيب المعاصي واحدة واحدة لأ هتسيب السجاير واحدة واحدة اربعين سيجارة تلاتين عشرين عشرة خمسة واربعين سانية هترجع تاني هترجع. واحد هيقول طب انا زنوبي كتير اوي اوي. ربنا ممكن يقبلني يقبلك
ازا كان رحمك وانت عاصي مش هيرحمك وانت طائع. ده انا بحسدك بتحسدني انا! اه والله العظيم تتحسد. ليه؟ لانك لو تبت سجلات المعاصي دي كلها تتبدل حسنات. ابشر يا عم. ابشر. ابشر بخير يوم مر عليك من زريتكم. هتبقى مليونير
ملفك مليان شهادات تقدير بعد ما كان مليان سوابق. في لحزة. لان دمعة ندم نزلت من عينيك بين ايدين الملك واحد تاني هيقول طب آآ انا نفسي اخاف عشان اسبت. خوفني كده عشان اسبت
انت عارف انت عامل ده ايه انت عامل زي واحد قاعد في الغابة كلها وحوش ممكن يفترسوه في اي لحزة. وبيقول للي جنبه خوفني حسسني ان يعني ايه ممكن يحصل لي حاجة عشان بس يعني ايه اسبت في ان انا
اهرب. يا ابني ده انت في غابة! ده انت زنوبك دي ممكن تفترسك في اي لحزة! يا ابني ده انت العزاب ممكن يحيط بك في اي لحزة. عايز نصيحة مني
زي ما الدكتور يكتب للعيان كده الدواء ده تاخد حباية كل يوم لمدة شهر اسمع لمدة شهر كل يوم شريط عن الاخرة. والله العزيم اسمعوا كلامي. والله نصيحة مني لكم في الله. عن تجارب اسمعوا
او كل يوم شريط عن الاخرة لمدة شهر او تلات اسابيع او اسبوعين. قلبكم هيتغسل بالله عليكم بالله عليكم ما تضيعوش النصيحة دي. انزل مكتبة اسلامية اشتري يا عم باربعين جنيه شرايط عن الاخرة. لكل الشيوخ الكبار كل يوم شريط. قلبك هيتغسل. واحدة هتقول لي طب يعني ادخل في الطاعات واحدة واحدة بقى
اصل انا خايفة يعني ان انا ادخل يا بنتي بداية الالتزام عاملة زي بداية النهر كده. النهر يعني الوقتي نهر النيل تلاقيه ساكن هادي. انما في المنابع بتاعته شلالات ليه؟ عشان تشق الصخر وتحفر نجرة. لازم بداية الالتزام تبقى زي بداية الشلال. دفاقة عشان تشق طريق
الاقبال الى الله شقوا طريقكم بقى الى الله يا جماعة. نشق طريقنا للملك سبحانه وتعالى. ياه يبقى اذا ابشروا بقى ابشروا. ده انا لو قلت لك ان انا كنت في الحجة اللي فاتت بطوف حوالين الكعبة وادعي لك هتفرح
ده انت لو تبت حملة العرش تطوف حوالين العرش وتدعي لك. وهي بتطوف حوالين العرش بتقول ايه؟ فاغفر للذين تابوا ربنا يجعلنا من التوابين يا رب. والله العزيم حديس قرأته في صحيح مسلم. الحديث قلب لي قلبي. بيقول ايه الحديس؟ الرسول عليه الصلاة والسلام بيقول
ان الله لا يظلم مسلما حسنة ولا حسنة هتتظلمها. يعطى بها في الدنيا ويجزى بها في الاخرة. كل سجدة سجدتها هتاخد ثوابها في الدنيا. كل ليلة فيها هتاخدي سوابها في الدنيا. كل يوم صمتوه هتاخدوا سوابه في الدنيا. كل حرف قرآن اراناه هناخد ثوابه في الدنيا قبل الاخرة. توبوا
اركب معنا. يا جماعة لازم مجاهدة بقى. لازم مجاهدة. لازم نوطن نفسنا ان احنا نجاهد. عشان كده الرسول عليه الصلاة والسلام قال ايه؟ عضوا عليها بالنواجذ على دينك. امسك كالقابض على الجمر. هو صعب. المفروض الجمرة الواحد لما يمسكها يرميها. لان تمسك واقبض وربنا هيجعلها لك برد وسلام
عضوا عليها بالنواجذ. النواجز في لسان العرب اللي هي دروس العقل. اللي بتنبت لما الواحد يبقى عنده خمسة وعشرين سنة تقريبا. في اخر السنان جوة ايش معنى النواجذ لان في الطب يقول لك ان اقوى عضلة في جسم الانسان
ايه حد يعرف العضلة داهي عضلة الفك داهي لا عضلة الرجل ولا الصدر ولا الساعد عضلتي في اقوى عضلة في جسم الانسان لما تعض بالنواجز انت بتعض باقوى شيء في جسمك. ياه! يعني امسك في دينك بايديك وسنانك. يعني امسكي في دينك باقوى
لا تملكي وفيه حاجة تانية النواجز دي اخر السنان. فلعشان تقضي بها لازم تعض بسنانك كلها. كأن واحد مسك في دينه واهل الباطل بيجرجروه بالفتن. فمسك ايه سبينو اقطعوا له ايديه زي مصعب في غزوة احد. فحاول يمسك برجليه قطعوا له رجليه. ما لقاش غير اسنانه يمسك فيها بدينه عشان يفضل ماسك
نينو شف ربنا اراد منك ايه وانت فين شوفوا الرسول اراد منك ايه وانت فين عضوا عليها بالنوازل. عضوا على دينكم بالنواجز. عضوا على قيام الليل بالنواجز. عضوا على الدعاء والتدرج
الى الله بالنواجز. عضوا على الصيام تلتاشر واربعتاشر وخمستاشر بالنواجز. يوم الاربع الجاي والخميس والجمعة ان شاء الله. خدوا بالكم. يوم الاربع والخميس الجمعة الجايين تلتاشر واربعتاشر وخمستاشر عضوا عليها بالنواجذ
ياه يا جماعة لازم تقتحم فلا اقتحم العقبة من المواقف اللي بتبهرني في السيرة سيدنا ابو زر في غزوة تبوك النبي خرج وسبق مع الجيش سيدنا ابو زر اتأخر كان راكب حمار. الحمار يعني كان تعبان يمشي شوية ويقف شوية. ابو زر مش عارف يعمل ايه. وابو زر يبقى في نص الصحراء. طب يعمل ايه؟ تخيلوا يعمل ايه
عمل حاجة في غاية العجب. رمى الحمار ساب الحمار وطلع يجري على رجليه في الصحراء. هيمشي الفين وخمسميت كيلو رايح جاي على رجليه. يا ابو زر ده انت لو ما لحقتش النبي هتموت في الصحراء. يا ام زرة طب ارجع المدينة هات دمك كويسة واجري. يا ابو زر انت ده انت ده انت كده بتعمل حاجة انت يا جماعة ارضوا
نفسكوا في طريق ربنا وما تحسبوهاش. فلا اقتحم العقبة. ده طريق ده انت رايح لربنا مش هيضيعك. والله ما هيضيعك. اقتحموا العقبة بقى اقبلوا على الله. ده الرسول بيقول من سد فرجة في الصف بني له بيت في الجنة. من صلى لله ثنتي عشرة ركعة اتناشر ركعة في في يوم وليلة بني له بيت في الجنة
ايه ؟ ابنوا بقى. قوموا بقى وابنوا بقى. ابنوا يا جماعة يا جماعة والله العزيم لو نعرف ربنا اعد ايه للي بيشتغلوا في الطاعة ما بطل طاعة. فيه ناس ما بتنامش. لما حست ربنا عنده قد ايه الثواب. للعباد والصوامين والقوامين. واللي بيقروا قرآن واللي بيحفظوا قرآن واللي بيحضروا
خلوا حياتهم كلها طاعة لله سبحانه وتعالى. ابنوا بقى. ابنوا في ابنه لاخرتكم. اركب معنا. اركب معنا يا حبيبي. اوعى تتأخر. اوعى اتأخري يا اختي في الله بالله عليكم. واوعى تقول اتوب من ايه؟ توب من كل حاجة. توب من احنا انا اول واحد مغموص في الزنوب والله العزيم. كلنا نتوب يا جماعة
اركب معنا اصل انت لو ما سيدنا سيدنا ابو طالب ابو طالب الرسول دخل عليه في مرض موته. قال له قل لا اله الا الله تب اركب معنا. اركب قبل ما تموت. اخر فرصة في مصيره في حياته. ما رضاش
ما رضاش حصل له ايه؟ انا عايز اقول لك ابو طالب لما ما رضاش ياخد القرار حصل له ايه؟ ابو طالب لما اتأخر حصل له ايه؟ ابو طالب لما ما رضاش يركب في سفينة التوبة حصل له ايه
اقل اهل النار عزابا شوف في صحيح البخاري في دحضاح من النار ده رقم واحد. ايه هو الدحضاح؟ الدحضاح لما تكون فيه بركة مية توصل لغاية نص رجليك كده ده الدحضاح. ده في بركة نار في وادي نار
وادي نار رقم اتنين وادي النار ده مقفول عليه في جهنم ومسلسل بالسلاسل رقم تلاتة دحضحن من النار يغلي منه دماغه. دماغه بتغلي يظن انه لا احد في النار اشد عذابا منه وهو اقل اهل النار عذابا. عذاب اليم اليم
في رواية يغلي منهما دماغه حتى تسقط دماغه على رجله وفي رواية كما يغلي المرجل بالقمقم. كانك انت كانك انت جبت كانك انت جبت مرجل من اللي بيغلي عليه النار وحطيت
واحد يتغلي والعياز بالله والعياز بالله. ده ده اقل اهل النار عذاب. الرسول داخل بيقول له قل لا اله الا الله. بيقول له ايه؟ بيقول له لولا ان تعيرني قريش
يقولون انما حمله على ذلك الجزع لاقررت بها عينك. قريش مين قريش مين ده انت هتخلد في جهنم. هتضيع ضيع مصيره عشان خايف من كلام الناس ضيع مصيره عشان الناس ما تضيعش نفسك عشان الناس. ما تضيعيش نفسك عشان صحباتك. ما تضيعوش نفسكم عشان رأي الناس مهما كانوا يا جماعة. ما تضيعوش نفسكم عشان اصحابكم
بقى اللي انتم فيها. يا جماعة خدوا القرار اركبوا سفينة التوبة. اركبم. واذ ابتلى ابراهيم ربه بكلمات فاتمهن اه لما اقرا كلمة فاتمهن دي افتكر الطالب اللي بيجيب مية اتنين ونص في المية في السانوية العامة
سيدنا ابراهيم بالزبط كده مية اتنين ونص في المية في اليقين. مية اتنين ونص في المية في حب الله. مية اتنين ونص في المية في حرقة الزنب في قلبه. مية اتنين ونص في المية في
والمعاملات مية اتنين ونص في المية في قيام الليل والصيام والعبادة. مية اتنين ونص في المية في الدعوة والجهاد والعلم والحياة من اجل الله. يا جماعة سيدنا كعب بن مالك
تخلف مرة شف اللي حصل له. انتم تخلفتم كم مرة؟ احنا تخلفنا كم مرة يا جماعة؟ عايزين بقى سماه لنا بقى. عايزين نقوم بقى عايزين نشتغل بقى عايزين نشتغل يا جماعة. عايزين نتوب. عايزين فعلا نعرف كلمة فعلا اركب معنا ديت يعني ايه؟ يعني ايه كلمة اركب؟ ياه لما تركب بقى
السفينة والعطاءات اللي ربنا اعدها للي في السفينة كان آآ يعني احد الدعاة الافاضل كان سمعته يعني يعني كان آآ حد فاضل كان في في في مرة من المرات بيتكلم فبيقول ان في الصعيد زمان
الدود ملى الاراضي الزراعية وعمل خساير رهيبة. كان زمان جهل وما فيش بقى زكاة ولا حد بيطلع زكاة. واحد كان بيطلع زكاة بيقول هو دونا عن الناس كلها الارض بتاعته ما جاش فيها دود. لدرجة ان هم كانوا ممكن يحطوا بود في الارض بتاعته الدود يزحف برة الارض
طاعتك هي حصنك اتحصنوا بها. ياه احنا كده وصلنا لنهاية الحلقة. احنا كده وصلنا لنهاية الكلام عن حرقة الذنوب اللي في قلوبنا عايز اقول لكم ايه في التوصيات. اول توصية باوصيكم بها قبل ما ننسى تلتاشر واربعتاشر وخمستاشر. اول توصية باوصيكم بها اوعوا تنسوا
يا جماعة اوعوا بالله عليكم تنسوا يوم الاربع والخميس والجمعة في صحيح مسلم عن رسول الله صلى الله عليه وسلم من صام لله يوما بعد الله وجهه وجهه عن النار سبعين خريفا. يوم ممكن ينجيك من النار. وفي صحيح النسائي قال رسول الله صلى الله عليه وسلم من صام لله ثلاثة ايام
في كل شهر فقد صام الدهر كله. يبقى فرصة صفقة. تاني حاجة تب بقى شف بقى عايزين نصلي ركعتين توبة. اسمع الحديس بتاع حبيبك رسول الله صلى الله عليه وسلم بيقول ايه؟ من اذنب زنبا
ثم توضأ فاسبغ الوضوء. تتوضأ وضوء جميل. تتوضأ وضوء حلو كده. ثم قام فصلى ركعتين. استغفر الله فيهما الا غفر له ركعتين التوبة اللي كلنا ان شاء الله ان شاء الله هنصليهم الليلة في قيام الليل. وهنصليهم كمان قبل قيام الليل. ركعتين التوبة اتوب
ايه ؟ تب من كل فجر راح عليك من تضييع الفجر. تب من اكل الربا. تب من صحبة السوء من صحبة المبرزين لله بالمعاصي. طوبي من التبرج توبوا من القنوات الفضائية الغير ملتزمة اللي بتعرض المعاصي. توبوا من الاغاني المحرمة. توبوا من كل معصية. توبوا من المكياج. توبوا من كل معصية ممكن
نعملها لله عملناها في حق الله سبحانه وتعالى. يبقى ركعتين التوبة يا جماعة في قيام الليل اتفقنا. الحاجة والله مرة كنت عند احد الشيوخ يعني فبقول له يا شيخ وجهني
وتابعني فقال لي بص النهاردة استغفر خمس تلاف مرة قعدت طول اليوم استغفر. انا يا جماعة والله بعدها حسيت ان انا بيحصل لي حاجات غريبة في حياتي. حاجات غريبة جدا ومشاكل غريبة بتتحل بطريقة عجيبة. ياه
اللي هيستغفر فعلا كتير جدا هيجرب قد ايه الزنوب كانت حجمه عنه. قد ايه الزنوب كانت سادة السكة؟ ولما استغفر يشوف ربنا حصل له ايه توبوا الى الله توبة نصوحا. يعني ايه توبة نصوحة يا رب؟ الدهب لما يتحط في النار عشان يصفى يتسمى بينصح. يعني
وخلصة خالصة من الشهوات خلاص بقى خلاص ما عدش فيه شهوات بقى خلاص يا رب انا تبت اليك في الشهوات يا رب الندم حرق كل شهوة كل شهوة في القلب. طوبة خالصة من اي زنب ما عدش فيه زنوب يا رب. خلاص يا رب انا ما عدش فيه زنب بعمله. ما عدش فيه باب
بيني وبين المعاصي يا رب قفلت كل حاجة. مسحت كل النمر. شفرت كل القنوات. قفلت كل باب بيني وبين اي واحد غير ملتزم ممكن يضيعني في ديني قفلت كل سكة واي باب موارب بيني وبين المعصية قفلته يا رب. دي التوبة النصوح. عشان كده الاية اللي بعدها ربنا بيوصف في سورة التحريم وهم بيعدوا من على
الصراط بسرعة والنور منور لهم طريقهم ليه؟ لان ما فيش حاجة توقفهم. سابوا من كل المعاصي بتاعة ربنا اللي بتعصي بربنا سبحانه وتعالى. دي التوصيات الحلقة انا عايز بسرعة بس اوصي اخواننا الطلاب طلاب ابتدائي وطلاب اعدادي وطلاب سانوي وطلاب جامعة الامتحانات على اشدها الوقتي كل البيوت فيها امتحانات الوقت يا جماعة
امتحانات. انا بوصيك يا حبيب قلبي. يا بنتي يا اخت يا اخويا. يا جماعة خدوا بالكم والله العزيم من الكلمتين اللي قالوا لهم الوقت دول. موسم الامتحانات ده اكبر موسم توبة
موسم الامتحانات ده فرصة للتوبة خلاص ما فيش معاصي. ايام الامتحانات انتم بتسيبوا كل حاجة عشان الامتحانات طب الامتحان الاخطر الاكبر امتحان يوم القيامة تسيب عشانه ايه؟ فرصة بقى انك انت انت سبت للدنيا سب لله بقى انا عايز افكرك استعينوا بالصبر والصلاة
اوعى يا حبيب قلبي لما تزهق من المزاكرة تقول اما اقوم اتفرج على اغنية ولا اقوم اسمع شريط كاسة اغاني لأ والله العظيم هتزداد اكتئاب على اكتئاب لأ قم صل ركعتين
اما تزهق من المزاكرة قم صل ركعتين. استعينوا بالصبر والصلاة. انا عايز اقول لكم يا جماعة انا عايز اقول لكم ان فترة الامتحانات ديت ما نقص وقت من عبادة اوعى تستخسر وقت الصلاة في الجامع. اوعي تستخسري ساعة او نص ساعة قيام ليل قبل الفجر. اوعوا يا جماعة ده دي اللي ربنا هيبارك لك فيها في دنيتك قبل اخرتك. ليه
لان العبادة دي امال هتقول يا رب امتى ؟ امال هتقفي بين دي وتقول يا رب امتى ؟ يا جماعة جهد الاخرة لا يتوقف. جهد الاخرة لا يتوقف من الاسباب. انا عايز اقول لكم ان الامتحانات ديت آآ يعني ما انت تدخل الامتحان بقى آآ الورقة طبعا المصحح هييجي يصححها بعد كده يلاقي ما شاء الله الورقة
نور نور بيضا. وكل ما يقلب صفحة يلاقي نور على نور. الورقة لا تزداد الا بياضا على بياض وفجأة يلاقي كلام ما حصلش ايه الكلام ده ؟ ده كلام كتب ده. اه غاشش على طول. لأ
احنا عايزين نبقى مع ربنا بقى. عايزين نبقى مع الملك سبحانه وتعالى. نتوب ايام الامتحانات. ناخد الامتحانات فرصة ان احنا نتوب لله سبحانه وتعالى. وتبقى دي بداية توبة حقيقية في علاقتنا مع الله سبحانه وتعالى. انا مش عايز اوصيكم بقى يا جماعة انا عايز ندعي في نهاية الحلقة بس ندعي بقلوبنا
كده بقلوب الزنوب حرقتها. ندعي بقلوب حاسة ان الزنوب شوك شوك فيها. ندعي بقلوب حاسة ان الزنوب نار. زي المرأة اللي راحت للرسول تقول له طهر يا رسول الله. عايزين نقول الوقت طهرنا يا رب. اللهم تب علينا لنتوب. اللهم تب علينا سوف ترضى بها عنا
اللهم اغفر لنا وسب علينا انك انت التواب الرحيم. اللهم اغفر لنا فانه لا يغفر الذنوب الا انت. اللهم اغفر لنا ذنوبنا ارفع عنا الابتلاءات يا رب. يا رب بيض وجوهنا. يا رب طهر صحائفنا. يا رب نور قلوبنا. يا رب زكي انفسنا
وربي ثبت قلوبنا على دينك حتى نلقاك. يا رب اجعل اسعد ايامنا يوم لقائك. يا رب اصطفينا اجتبينا. يا رب يا رب تب علينا توبة نصوحا. يا رب ثبت قلوبنا على طاعتك. ثبت قلوبنا على قيام الليل. ثبت قلوبنا على صيام النهار
يا رب اصطنعنا لنفسك اصنعنا على عينك. استعملنا لنصرة دينك في الارض. املأ وجوهنا نورا وقلوبنا نورا نورا. ارزقنا الصدق والاخلاص. ارزقنا الصدق والاخلاص. ارزقنا الصدق والاخلاص. انفق اجعلنا مخلصين
مخلصين لك مسلمين لك سلما لك. لا تجعل في قلوبنا الاك. لا تجعل همنا الا رضاك. لا تجعل عن رغبتنا الا اليك ، لا تجعل توكلنا الا عليك. اللهم امين. اللهم امين
اللهم امين اقول قولي هذا واستغفر الله لي ولكم سبحانك اللهم وبحمدك اشهد ان لا اله الا انت استغفرك واتوب اليك وجزاكم الله خيرا